**projektas**

**reg. Nr. T-110**

**2.9. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **DĖL PASVALIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2020 METŲ LĖŠŲ sveikatinimo projektams PASKIRSTYMO**  |

|  |  |  |
| --- | --- | --- |
| 2020 m. gegužės d.  | Nr. | T1- |
| Pasvalys |

Vadovaudamasi Lietuvos Respublikos vietos savivaldos įstatymo 6 straipsnio 18 punktu, 16 straipsnio 2 dalies 40 punktu, Lietuvos Respublikos sveikatos sistemos įstatymo 63 straipsnio 5 punktu, Pasvalio rajono savivaldybės visuomenės sveikatos rėmimo specialiosios programos rengimo ir įgyvendinimo tvarkos aprašo, patvirtinto Pasvalio rajono savivaldybės tarybos 2016 m. gruodžio 21 d. sprendimu Nr. T1-243 „Dėl Pasvalio rajono savivaldybės visuomenės sveikatos rėmimo specialiosios programos rengimo ir įgyvendinimo tvarkos aprašo patvirtinimo“ (su visais aktualiais pakeitimais), 41 punktu ir atsižvelgdama į Pasvalio rajono savivaldybės Bendruomenės sveikatos tarybos 2020 m. gegužės 12 d. posėdžio protokolą Nr. TSV-1, Pasvalio rajono savivaldybės taryba nusprendžia

paskirstyti Pasvalio rajono savivaldybės Visuomenės sveikatos rėmimo specialiosios programos 2020 metų lėšas sveikatinimo projektų įgyvendinimui (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja)

Dalia Vasiliūnienė

2020-05-13, tel. (8 451) 54 086

Suderinta DVS Nr. RTS-117

 PATVIRTINTA

 Pasvalio rajono savivaldybės tarybos

 2020 m. gegužės d. sprendimu Nr. T1-

**PASVALIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2020 METŲ LĖŠŲ sveikatinimo projektams PASKIRSTYMas**

|  |  |  |  |
| --- | --- | --- | --- |
| **Eil. Nr.** | **Priemonės (projekto) pavadinimas** | **Vykdytojas** | **Numatyta skirti lėšų, Eur** |
| 1. | Projektas „Buitinių kenkėjų naikinimas Pasvalio rajono socialinę riziką patiriančių šeimų namuose“ | UAB „Profilaktinė dezinfekcija“ | 1 200 |
| 2. | Projektas „Vaikų, tėvų ir pedagogų emocinio atsparumo veiksnių stiprinimas“ | Visuomeninė organizacija „Gelbėkit vaikus“ | 2 000 |
| 3. | Projektas „Gyvenk sveikai VIII – sveikos gyvensenos ugdymas“ | Pasvalio „Riešuto“ mokykla | 1 700 |
| 4. | Projektas „Aplinka be žalingų įpročių ir priklausomybių“ | Pasvalio r. Joniškėlio Gabrielės Petkevičaitės-Bitės gimnazijos Meškalaukio daugiafunkcis centras  | 450 |
| 5. | Tęstinis projektas „Neužgesk, viltie, regėti“ | Glaukoma sergančiųjų bendrija „Šviesa“ | 700 |
| 6. | Projektas „Raudona linija“ | Pasvalio r. Krinčino Antano Vienažindžio pagrindinės mokyklos Pajiešmenių skyrius | 1 100 |
| 7. | Projektas „Niekada ne per vėlu“ | Pasvalio rajono „Santakos“ bendrija | 450 |
| 8. | Projektas „Bendradarbiaujančios kartos=vienybė“ | Daujėnų krašto bendruomenė | 300 |
| 9. | Tęstinis projektas „Judam – sveikai gyvenam“. „Kai vaikai sveiki – laimingi visi“ | Pasvalio lopšelis-darželis „Eglutė“ | 1 700 |
| 10. | Projektas „Kartu su vaiku – 8“ | Pasvalio rajono savivaldybės Švietimo pagalbos tarnyba | 1850 |
| 11. | Projektas „Pasitelkę meno terapiją stiprinkime psichinę sveikatą“ | Pasvalio rajono Raubonių kaimo bendruomenė | 1 300 |
| 12. | Projektas „Sportas – mūsų sveikata“ | Pasvalio sporto mokykla | 1 250 |
| 13. | Projektas „Psichikos sveikatos ir fizinio aktyvumo ryšys“ | Pasvalio rajono Atžalyno bendruomenė | 600 |
| 14. | Projektas „Cukrinis diabetas ir psichikos sutrikimai“ | Pasvalio rajono sergančiųjų cukriniu diabetu draugija „Sveikata“ | 1 000 |
| 15. | Projektas „Emociškai stiprus ir sveikas vaikas“ | Pasvalio lopšelis-darželis „Liepaitė“ | 1 800 |
| 16. | Projektas „Sveikata – didžiausias mūsų turtas – 3“ | VšĮ Veiklių mamų klubas | 1 590 |
| 17. | Projektas „Mokykimės būti sveiki“ | Pasvalio astmininkų klubas „Teisė kvėpuoti“  | 400 |
| 18. | Projektas „Sportas – sveikata“ | Puškonių kaimo bendruomenė | 500 |
| 19. | Tęstinis projektas „Judėti ir džiaugtis“ | Pasvalio r. Narteikių mokykla-darželis „Linelis“ | 1 500 |
| 20. | Projektas „Menas gydo kūną ir sielą – 4“ | Pasvalio muzikos mokykla | 1 150 |
| 21. | Projektas „Judėjimas – sveikatos šaltinis“ | Švobiškio ir aplinkinių kaimų bendruomenė | 450 |
| 22. | Projektas „Sveika gyvensena vyresniame amžiuje“ | Lietuvos politinių kalinių ir tremtinių sąjungos Pasvalio filialas | 900 |
| 23. | Projektas „Keiskim visuomenę savo pavyzdžiu“ | Sveikatos ir šiaurietiško ėjimo klubas „Ego sanus“ | 1 500 |
| 24. | Projektas „Gyvenk sveikai“ | Kaimo bendruomenė „Žvirgždė“ | 110 |
| 25. | Projektas „Judėk ir būsi sveikas“ | VĮ Panevėžio profesinio rengimo centras Joniškėlio Igno Karpo žemės ūkio padalinys | 1 500 |
| 26. | Projektas „Sveikatą stiprinanti mokykla“ | Pasvalio Svalios progimnazija | 600 |
| 27. | Projektas „Augu sveikas ir laimingas“ | Pasvalio r. Saločių Antano Poškos pagrindinė mokykla | 1 000 |
| 28. | Projektas „Sveika gyvensena – gyvenimo būdas“ | Pasvalio Lėvens pagrindinė mokykla | 1 200 |
| 29. | Projektas „Sportuokime ir keliaukime kartu“ | Pasvalio r. Joniškėlio Gabrielės Petkevičaitės-Bitės gimnazijos Švobiškio daugiafunkcis centras | 600 |
| 30. | Projektas „Rūpinkis savimi kol nevėlu“ | Kraštų kaimo bendruomenė | 300 |
| 31. | Projektas „Sveika gyvensena – bendra gerovė“ | Gulbinėnų krašto bendruomenė | 400 |
| 32. | Projektas „Noriu gyventi laisvas“ | Pasvalio rajono Norių krašto bendruomenė | 400 |
| 33. | Projektas „Psichinės sveikatos stiprinimas menų terapijos pagalba“ | Kaimo bendruomenė „Kalneliškių kraštas“ | 700 |
| 34. | Projektas „Kartu mes galime III“ | Pasvalio rajono Grūžių vaikų globos namai | 1 300 |
| 35. | Projektas „Aukime sveiki ir žvalūs“ | Pasvalio r. Daujėnų pagrindinė mokykla | 250 |
| 36. | Projektas „Meškalaukiečių sveikatos stiprinimas“ | Meškalaukio kaimo bendruomenė | 900 |
| 37. | Projektas „Socialinių emocinių kompetencijų stiprinimas pradinėse klasėse“ | Pasvalio r. Joniškėlio Gabrielės Petkevičaitės-Bitės gimnazija | 1 100 |
| 38. | Projektas „Mokomės gyventi sveikai“ | Pasvalio rajono sutrikusio intelekto žmonių užimtumo centras „Viltis“ | 1 600 |
| 39. | Projektas „Mens sana in corpore sano“ (Sveikame kūne – sveika siela) | Pasvalio Petro Vileišio gimnazija | 1 950 |
| 40. | Projektas „Sportas – sveikata ir jėga“ | Norgėlų bendruomenė | 550 |
| 41. | Projektas „Jaunimas be patyčių 2020 m.“ | Joniškėlio miesto bendruomenė | 750 |
| 42. | Projektas „Psichinės sveikatos stiprinimas bendruomenėje“ | Jurgėnų kaimo bendruomenė | 750 |
| 43. | Projektas „Atrask save“ | Pasvalio r. Pumpėnų gimnazija | 800 |
| 44. | Projektas „Sveikatos versmė“ | Daujėnų Švč. Jėzaus Vardo parapija | 450 |
| 45. | Projektas „Vasaros stotelė 3“ | Pasvalio šeimos gerovės centras | 1 000 |
| 46. | Projektas „Sportuokime ir būkime sveiki“ | Pasvalio r. Nairių krašto bendruomenė | 400 |
| 47. | Projektas „Sveika mokykla“ | Pasvalio r. Vaškų gimnazija | 500 |
| 48. | Projektas „Sveika gyvensena – tvirtos valstybės pamatai“ | Karate Kyoukušin klubo „Kamuido“ Pasvalio m. padalinys, veikiantis VšĮ „Auto Moto group“ pagrindu | 1 600 |
| **Iš viso**  | **47 000** |

 \_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2020 METŲ LĖŠŲ SVEIKATINIMO PROJEKTAMS PASKIRSTYMO**

2020-05-13

Pasvalys

**1. Problemos esmė.**

Sprendimo projektų siūloma patvirtinti Pasvalio rajono savivaldybės Visuomenės sveikatos rėmimo specialiosios programos (toliau – Programa) 2020 metų lėšų paskirstymą sveikatinimo projektams, kuriuos pateikė biudžetinės ir viešosios įstaigos, asociacijos, bendruomenės, nevyriausybinės organizacijos. Pateikti projektai atitinka Programos prioritetus, nustatytus Pasvalio rajono savivaldybės Bendruomenės sveikatos tarybos (toliau – Bendruomenės sveikatos taryba) 2020 metams.

Bendruomenės sveikatos tarybai buvo pateiktos 48 sveikatinimo projektų paraiškos. Prašoma suma 68 959,51 Eur. Bendruomenės sveikatos taryba 2020 m. gegužės 12 d. vykusiame nuotoliniame posėdyje apsvarstė pateiktas sveikatinimo projektų paraiškas ir atsižvelgdama į Visuomenės sveikatos rėmimo specialiosios programos paraiškų vertinimo komisijos, sudarytos Administracijos direktoriaus 2017 m. vasario 7 d. įsakymu Nr. DV-112 „Dėl Pasvalio rajono savivaldybės visuomenės sveikatos rėmimo specialiosios programos paraiškų vertinimo komisijos sudarymo“, paraiškų vertinimus ir pastabas, siūlo skirti finansavimą visiems 48 projektams. 2 projektus, įvertintus virš 100 balų, siūloma finansuoti maksimalia suma, kitiems projektams siūlomas dalinis finansavimas. Iš viso projektams siūloma paskirstyti 47 000 Eur. Posėdžio protokolo išrašas pridedamas.

Už sveikatos projekto lėšų tinkamą panaudojimą, darbų apimčių ir kokybinių parametrų įvykdymą, dalykinės ir finansinės ataskaitų pateikimą atsako projekto vadovas. Finansavimo gavėjai privalo viešinti informaciją, susijusią su Savivaldybės lėšomis finansuojamo projekto vykdymu (per žiniasklaidos priemones, interneto svetaines, socialinius tinklus, leidinius ir pan.). Įvykdžius projektą, projekto vadovas Savivaldybės gydytojui iki kitų metų sausio 15 d. pateikia veiklos ataskaitą, kartu su šia ataskaita yra teikiamos ir finansinės ataskaitos bei išlaidas patvirtinančių dokumentų kopijos. Specialiosios programos lėšų apskaitą tvarko Savivaldybės administracijos Apskaitos skyrius, lėšų naudojimą išlaidų sąmatoje nurodytiems tikslams kontroliuoja Savivaldybės kontrolės ir audito tarnyba. Metinę ataskaitą apie Programos priemonių vykdymą Savivaldybės gydytojas pateikia Savivaldybės tarybai ir Lietuvos Respublikos sveikatos apsaugos ministerijai.

Sveikatinimo projektų įgyvendinimas padės formuoti aktyvų visuomenės požiūrį į sveikatą, stiprinti gyventojų fizinę ir psichinę sveikatą, gerinti bendruomenės narių gyvenimo kokybę, mažinti rizikos veiksnių ir ligų paplitimą, propaguoti ir formuoti sveikos gyvensenos įgūdžius.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai.**

Sprendimo įgyvendinimui naudojamos Visuomenės sveikatos rėmimo specialiosios programos lėšos.

**4. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

Bendruomenės sveikatos taryba, Socialinės paramos ir sveikatos skyriaus vyriausioji specialistė (Savivaldybės gydytoja).

**7. Sprendimo projekto rengimo metu gauti specialistų vertinimai ir išvados.**

Visuomenės sveikatos rėmimo specialiosios programos paraiškų vertinimo komisijos vertinimai.

PRIDEDAMA. Bendruomenės sveikatos tarybos posėdžio protokolo išrašas, 5 lapai.

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė